![](data:application/x-msmetafile;base64,)

**REPUBLIKA HRVATSKA**

**KRAPINSKO-ZAGORSKA ŽUPANIJA**

**UPRAVNI ODJEL ZA OPĆU UPRAVU I**

**IMOVINSKO-PRAVNE POSLOVE**

KLASA: UP/I-943-04/20-01/485

URBROJ:2140/01-14-02-06-21-7

Zlatar, 01. veljače 2021.

Upravni odjel za opću upravu i imovinsko-pravne poslove Krapinsko-zagorske županije, temeljem članka 34. stavka 1. Zakona o općem upravnom postupku („Narodne novine“ br. 47/09) u predmetu nepotpunog izvlaštenja nekretnine označene sa k.č.br. 1406/26 k.o. Mače, a radi izgradnje Sustava prikupljanja i odvodnje otpadnih voda Aglomeracije Zabok, a na prijedlog Zagorskog vodovoda d.o.o., Zabok,K.Š. Gjalskog 1, d o n o s i

**Z A K L J U Č A K**

**1.Nepoznatim osobama: Tikvenjak Dragutinu iz Malog Bukovca 47, Tikvenjak Stjepanu iz Malog Bukovca 47, Tikvenjak Andjeli, Mali Bukovec 47, Tikvenjak Branki, Mali Bukovec 47 i Tikvenjak Dragici, Mali Bukovec 47** (upisani suvlasnici i suposjednici k.č.br. 1406/26 k.o. Mače) imenuje se privremeni zastupnik u osobi odvjetnika Josipa Petrovića iz Zlatara, Kaštelska 4.

2. Privremeni zastupnik zastupat će osobe iz točke 1. izreke u postupku nepotpunog izvlaštenja nekretnine označene sa k.č.br. 1406/26 k.o. Mače, a radi izgradnje Sustava prikupljanja i odvodnje otpadnih voda Aglomeracije Zabok, a na prijedlog Zagorskog vodovoda d.o.o., Zabok,K.Š. Gjalskog 1.

3. Poziva se privremeni zastupnik prihvatiti povjerene mu dužnosti te ih u svemu savjesno i po zakonu obavljati.

4. Ovlast privremenog zastupnika prestaje kad se stranka ili osoba ovlaštena za njezino zastupanje pojavi u postupku.

5. Privremeni zastupnik iz točke 2. izreke ima pravo na nagradu i naknadu troškova ukoliko u roku od 30 dana o dana poduzimanja tražene radnje podnese zahtjev sa priloženim troškovnikom ovom Upravnom odjelu. Troškove zastupanja privremenog zastupnika snosi predlagatelj postupka stupanja u posjed Zagorski vodovod d.o.o., Zabok, K.Š. Gjalskog 1

**O b r a z l o ž e n j e**

Kod ovog Upravnog odjela vodi se postupak nepotpunog izvlaštenja k.č.br. 1406/26 k.o. Mače.

U navedenom predmetu Zagorski vodovod predlaže nepotpuno izvlaštenje: - **zk.č.br. 1406/26 k.o. Mače**, livada površine 770 čhv upisana u z.k.ul. 2017 k.o. Mače na ime suvlasnika Tikvenjak Dragutin, Mali Bukovec 47, u 2/16 dijela, Tikvenjak Stjepan, Mali Bukovec 47, u 2/16 dijela, Tikvenjak Andjela, Mali Bukovec 47, u 2/16 dijela, Tikvenjak Branka, Mali Bukovec 47, u 2/16 dijela, Tikvenjak Dragica, Mali Bukovec 47, u 2/16 dijela, Tuškan Mario, Mali Bukovec 5 A u 1/16 dijela, Tikvenjak Marica, Mali Bukovec 20, u 5/16 dijela u katastarskom operatu upisana u Pl. 3164 k.o. Mače, na ime suposjednika Tikvenjak Dragutin, Mali Bukovec 47, u 2/16 dijela, Tikvenjak Stjepan, Mali Bukovec 47, u 2/16 dijela, Tikvenjak Andjela, Mali Bukovec 47, u 2/16 dijela, Tikvenjak Branka, Mali Bukovec 47, u 2/16 dijela, Tikvenjak Dragica, Mali Bukovec 47, u 2/16 dijela, Tuškan Mario, Mali Bukovec 5 A u 1/16 dijela, Tikvenjak Marica, Mali Bukovec 20, u 5/16 dijela **-u površini služnosti od 29,2 m2**-trasa kanalizacije prolazi središnjim dijelom parcele u smjeru sjever-jug u dužini 14.61m i širini trase 2 m, na udaljenosti od sjeverozapadnog ruba čestice cca 75.16 m po sjevernoj i od jugozapadnog ruba čestice cca 79.32 m po južnoj međi predmetne parcele.

***Navedeni prijedlog se u Uredu državne uprave u Krapinsko-zagorskoj županiji vodio pod oznakom KLASA:UP/I-943-04/15-01/488, 01. siječnja 2020. godine predmet je, uslijed povjeravanja poslova državne uprave, preuzela Krapinsko-zagorska županija te se dalje vodi pod klasom iz zaglavlja.***

Postupajući po naprijed navedenom prijedlogu ovo upravno tijelo zakazao usmenu raspravu na koju je pozvao upisane suvlasnike i posjednika predmetne nekretnine te korisnika izvlaštenja. Otpremljena pošta za Tikvenjak Dragutina, Tikvenjak Stjepana, Tikvenjak Andjelu, Tikvenjak Branku i Tikvenjak Dragicu, svi iz Malog Bukovca 47 se vratila s naznakom „nepoznat“. Uvidom u službene evidencije koje se vode kod ovog Upravnog odjela (Registar birača, Državne matice) ovaj Upravni odjel nije uspio prikupiti podatke o naprijed imenovanim, a za ovaj Upravni odjel nepoznatim strankama, odnosno nije uspio utvrditi njihov identitet.

Člankom 34. Zakona o općem upravnom postupku propisano je postavljenje privremenog zastupnika stranci koja nema zakonskog zastupnika, stranci čije je prebivalište, boravište ili sjedište nije poznato, zatim stranci čiji su identitet i adresa poznati ali se ne nalazi na području RH, a nema osobu ovlaštenu za zastupanje, te nepoznatoj osobi.

Slijedom navedenog ovaj Upravni odjel zbog hitnosti postupka uz primjenu članka 34. Zakona o općem upravnom postupku donio je odluku kao u dispozitivu.

Odredbom članka 162 Zakona o općem upravnom postupku propisan je način i uvjeti ostvarivanja prava na nagradu i naknadu troškova osobama koje sudjeluju u postupku, a odredbom članka 38. stavak 1. Zakona o izvlaštenju i određivanju naknade propisano je da troškove postupka izvlaštenja snosi korisnik izvlaštenja.

Uputa o pravnom lijeku:

Protiv ovog zaključka ne može se izjaviti žalba.

Samostalna upravna referentica

za imovinsko-pravne poslove

Anita Frigan, dipl. iur.

DOSTAVITI:

1. Zagorski vodovod d.o.o.,

Zabok, K.Š. Gjalskog 1

2. Odvjetnik Josip Petrović,

Zlatar, Kaštelska 4

3. Oglasna ploča

4. Mrežne stranice Krapinsko-zagorske županije

5. Spis predmeta